Sesari wa Arles (468/470 – 27 Agosti 542) alikuwa mmonaki huko Lerins, halafu Askofu mkuu wa Arles (Ufaransa) miaka 502 - 542. Alijitokeza kuwa askofu bora wa nchi hiyo katika karne ya 6 akaacha maandishi mengi, zikiwemo hotuba zaidi ya 250 ambazo zilihusu hasa maadili katika jitihada zake za kufanya walei pia wafuate maisha ya kiroho kama wamonaki. Ndiye aliyesimamia mtaguso wa Orange wa mwaka 529, ambao maamuzi yake yameeneza athari ya Augustino wa Hippo katika mafundisho ya Kanisa la Kilatini kuhusu neema ya Mungu. Pia ndiye wa kwanza katika Ukristo wa Magharibi kuandika kanuni ya kitawa kwa wanawake (512). Tangu kale anaheshimiwa na Kanisa Katoliki na Waorthodoksi kama mtakatifu na babu wa Kanisa. Sikukuu yake huadhimishwa tarehe ya kifo chake. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Mababu wa Kanisa Duchesne, Louis (1907). Fastes épiscopaux de l'ancienne Gaule. Paris, Fontemoing, pp. 257-259..  Arthur Malnory, Saint Cesaire Évêque d'Arles (503-543), 1894 (présentation en ligne) Éditions: G. Morin, Corp. christ.